Lihyan
Lihyan (ərəb. لحيان‎, Liḥyān; yun. Lechienoi) və ya Dədan — Ərəbistan yarımadasının şimal-qərb hissəsində qədim ərəb padşahlığı. Bu dövlət regionda mühüm mədəni və iqtisadi rol oynamışdır, həmçinin güclü və yüksək səviyyədə təşkil edilmişdir. Lihyanlılar cənubda Yəsribdən və şimalda Levantın bir hissəsindən böyük bir əraziyə hakim olmuşdular. Antik dövrdə Akaba körfəzi Lihyan körfəzi adlanırdı. Bu, Lihyanın əldə etdiyi geniş təsirin sübutu hesab edilir. Padşahlıq Yəhudi Bibliyasında xatırlanır. Ərəb şəcərələri Bəni Lihyan qəbiləsini İsmayıl övladlarından hesab edirlər. Ərəblər İsmailin nəslindəndirlər. Buna baxmayaraq, iudaist ənənəsində onların birbaşa İbrahimin ikinci zövcəsi Qəturə vasitəsilə İbrahimin nəslindən gəldiyi düşünülür.